section_heading: Životopis i početci
paragraph_text: Aleksandar Petrović rođen je u Šibeniku, 16. veljače 1959. godine kao prvo dijete Biserke i Jovana Petrović. Aleksandrova majka Biserka (rođ. Mikulandra) rodom je iz Bilica kraj Šibenika. Aleksandra počinju svi zvati "Aco". Njegov brat Dražen rođen je 1964. godine te je vremenom postajao bolji od Ace. Aco Petrović karijeru započinje kao junior matičnog kluba Šibenke. U Šibeniku igra od 1974. do 1976. kad klub u sezoni 1976. uvodi iz Hrvatske lige u Drugu Jugoslavensku ligu. 1976. godine odlazi u Zagreb, u Cibonu. Mlađi brat Dražen poginuo je u Njemačkoj, 7. lipnja 1993. godine. Aleksandar Petrović oženio se Jadrankom Petrović, 1985. godine, a s njome ima dvoje djece, kćerku Linu i sina Marka koji trenutačno igra za hrvatski košarkaški klub Goricu.